CELEX: 32021D0215(01)
Language: fi
Date: 2015-11-27 00:00:00
Title: Komission päätös, annettu 27 päivänä marraskuuta 2015, maksujärjestelmämarkkinoiden asiantuntijaryhmän perustamisesta annetun komission päätöksen 2011/C 253/04 muuttamisesta sen voimassaoloajan pidentämiseksi 2021/C 52 I/01

15.2.2021   
               
               
                  FI
               
               
                  Euroopan unionin virallinen lehti
               
               
                  CI 52/1
               
            
         KOMISSION PÄÄTÖS,
         annettu 27 päivänä marraskuuta 2015,
         maksujärjestelmämarkkinoiden asiantuntijaryhmän perustamisesta annetun komission päätöksen 2011/C 253/04 muuttamisesta sen voimassaoloajan pidentämiseksi
         (2021/C 52 I/01)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         sekä katsoo seuraavaa:
         
                     (1)
                  
                  
                     Komissio perusti 29 päivänä elokuuta 2011 annetulla päätöksellä (1) maksujärjestelmämarkkinoiden asiantuntijaryhmän. Päätöstä on määrä soveltaa 31 päivään joulukuuta 2015. Asiantuntijaryhmän tarkoituksena on tarjota virallinen foorumi, jolla voidaan käydä jäsenneltyä näkemysten vaihtoa markkinatoimijoiden kanssa maksupalveludirektiivin (2007/64/EY) (2) täytäntöönpanoon ja tulkintaan liittyvistä kysymyksistä. Maksupalveludirektiiviä on äskettäin tarkistettu (3). Parlamentti ja neuvosto antoivat 29 päivänä huhtikuuta 2015 maksupalveludirektiivin tarkistamisen yhteydessä Euroopan parlamentin ja neuvoston asetuksen (EU) 2015/751 (4) korttipohjaisista maksutapahtumista veloitettavista siirtohinnoista. Lisäksi maksumarkkinoilla tapahtuu parhaillaan voimakasta innovointia. Eri puolilla Eurooppaa toteutetaan aloitteita, joiden tarkoituksena on kannustaa ja ohjata markkinoita lisäämään standardointia ja innovointia, muun muassa korttimaksuja käsittelevän osallisryhmän ja euromaksualueen vähittäismaksuneuvoston puitteissa. Tästä kehityksestä aiheutuvien haasteiden vuoksi on edelleen tarpeen tarjota virallinen foorumi sidosryhmille, jotta voidaan jatkaa jäsenneltyä näkemysten vaihtoa tähän kehitykseen liittyvistä kysymyksistä. Näin ollen on asianmukaista, että maksujärjestelmämarkkinoiden asiantuntijaryhmä jatkaa työtään vielä viiden vuoden ajan.
                  
               
                     (2)
                  
                  
                     Sen vuoksi 29 päivänä elokuuta 2011 annettua päätöstä olisi muutettava,
                  
               ON PÄÄTTÄNYT SEURAAVAA:
         
            Ainoa artikla
            
               1)   Korvataan 29 päivänä elokuuta 2011 annetun päätöksen 4 artiklan 5 kohdassa ilmaisu ”neljäksi vuodeksi” ilmaisulla ”viideksi vuodeksi”.
            
            
               2)   Korvataan 5 artiklan 7 kohta seuraavasti:
               
                  ”Komissio julkaisee kaikki olennaiset asiakirjat ryhmän toiminnasta (kuten kokousten asialistat, pöytäkirjat ja osallistujien lausunnot) joko komission asiantuntijaryhmien ja muiden vastaavanlaisten elinten rekisterissä tai kyseiset tiedot sisältävällä, erityisesti tätä varten luodulla verkkosivustolla, jolle rekisteristä on linkki. Julkaisemisesta voidaan poiketa silloin, kun asiakirjan tietojen ilmaiseminen voisi vaarantaa julkisen tai yksityisen edun suojan asetuksen (EY) N:o 1049/2001 4 artiklassa määritellyllä tavalla.”
               
            
            
               3)   Korvataan 29 päivänä elokuuta 2011 annetun päätöksen 8 artiklassa päiväys ”31 päivään joulukuuta 2015” päiväyksellä ”31 päivään joulukuuta 2020”.
            
         
         
            Tehty Brysselissä 27 päivänä marraskuuta 2015.
            
               
                  Komission puolesta
               
               Jonathan HILL
               
                  Komission jäsen
               
            
         
         
            (1)  Komission päätös, annettu 29 päivänä elokuuta 2011, maksujärjestelmämarkkinoiden asiantuntijaryhmän perustamisesta (EUVL C 253, 30.8.2011, s. 3).
         
            (2)  Euroopan parlamentin ja neuvoston direktiivi 2007/64/EY, annettu 13 päivänä marraskuuta 2007 , maksupalveluista sisämarkkinoilla, direktiivien 97/7/EY, 2002/65/EY, 2005/60/EY ja 2006/48/EY muuttamisesta ja direktiivin 97/5/EY kumoamisesta (EUVL L 319, 5.12.2007, s. 1).
         
            (3)  Euroopan parlamentin ja neuvoston direktiivi (EU) 2015/2366, annettu 25 päivänä marraskuuta 2015, maksupalveluista sisämarkkinoilla, direktiivien 2002/65/EY, 2013/36/EU ja 2009/110/EY muuttamisesta ja direktiivin 2007/64/EY kumoamisesta (EUVL L 337, 23.12.2015, s. 35).
         
            (4)  EUVL L 123, 19.5.2015, s. 1.